
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 310 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός οδού Κομνηνίου - Τριποτάμου Ν. 

Ημαθίας ως μοναδικής δημοτικής. 1 

Καθορισμός όρων και περιορισμών δόμησης σε γή¬ 
πεδο που βρίσκεται στην περιοχή «Λίμπονες - Αγ. 
Ειρήνη» του Δ. Αίγινας. 2 


Α ΠΟΦΑΣΕΙ Σ 

Αριθ. Δ13α.777 (1) 


Χαρακτηρισμός οδού Κομνηνίου - Τριποτάμου Ν. Ημα¬ 
θίας ως μοναδικής δημοτικής. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Τις διατάξεις του άρθρου 1 (παρ. 2) του π.δ./τος 
της 24/31.5.1985 (Δ' 270). «Τροποποίηση των όρων και 
περιορισμών δόμησης των γηπέδων των κειμένων εκτός 
των ρυμοτομικών σχεδίων των πόλεων και εκτός των 
ορίων των νομίμως υφισταμένων προ του έτους 1923 
οικισμών». 

2. Την υπ’ αριθμ. 688/2004 απόφαση του Δημ. Συμ¬ 
βουλίου Βέροιας και το υπ’ αριθμ. οικ. 3611/19.11.2004 
διαβιβαστικό έγγραφο του Πολεοδομικού Τμήματος του 
Δήμου αυτού. 

3. Την από 17.12.2004 θετική εισήγηση του Τμήματος 
Πολεοδομίας & Περ/ντος Ν.Α. Ημαθίας προς το Σ.Χ.Ο.Π. 
Ν. Ημαθίας. 

4. Την από 21.12.2004 θετική γνωμοδότηση του Σ.Χ.Ο.Π. 
Ν. Ημαθίας όπως αυτή εκφράζεται στο εκτός ημερήσιας 
διάταξης 3° θέμα του 6ου πρακτικού του. 

5. Την υπ’ αριθμ. 315/26.1.1999 απόφασή μας, περί εξου- 


14 Απριλίου 2006 

σιοδότησης για έκδοση πράξεων επί αρμοδιοτήτων Νο¬ 
μάρχη, αποφασίζουμε: 

Αναγνωρίζουμε την ασφαλτοστρωμένη οδό που συν¬ 
δέει τον οικισμό Κομνηνίου με τον οικισμό Τριποτάμου 
Ν. Ημαθίας, όπως αυτή φαίνεται στο συνημμένο τοπο- 
γραφικό διάγραμμα το οποίο αποτελεί αναπόσπαστο 
μέρος της απόφασης αυτής, ως τη μοναδική που συν¬ 
δέει απευθείας τους δύο οικισμούς και τη χαρακτη¬ 
ρίζουμε ως δημοτική, προκειμένου επί αυτής να τύχει 
εφαρμογής η παρ. 2β του άρθρου 1 του π.δ./τος της 
24/31.5.1985 (Δ' 270). 

Η απόφαση αυτή - μαζί με το διάγραμμα που τη συ¬ 
νοδεύει - να δημοσιευθεί στην Εφημερίδα της Κυβερ- 
νήσεως. Η ισχύς της αρχίζει από την κοινοποίησή της 
και πριν τη δημοσίευση της σύμφωνα με το άρθρο 37 
του ν. 3200/1955. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού ή 
του προϋπολογισμού της Νομαρχιακής Αυτοδιοίκησης 
ή του οικείου Δήμου. 

Κατά της απόφασης αυτής επιτρέπεται η προσφυγή 
ενώπιον του Γ.Γ. της Περιφέρειας Κεντρικής Μακεδονίας 
για παράβαση νόμου σύμφωνα με το άρθρο 18, παρ. 
12, του ν. 2218/1994 εντός αποκλειστικής προθεσμίας 
(30) τριάντα ημερών από τη δημοσίευσή της. Κατά τα 
λοιπά εφαρμόζονται οι διατάξεις του άρθρου 7 του 
ν.2839/2000. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Βέροια, 30 Μαρτίου 2006 

Με εντολή Νομάρχη 
Ο Βοηθός Νομάρχης 
ΔΙΟΥΔΗΣ ΑΣΤΕΡΙΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Π.5548/Α75/06 (2) 

Καθορισμός όρων και περιορισμών δόμησης σε γήπε¬ 
δο που βρίσκεται στην περιοχή «Λίμπονες - Αγ. Ει¬ 
ρήνη» του Δ. Αίγινας. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπ’ όψη: 

1. Τις διατάξεις των άρθρων 3 και 70 του ν.δ. 17- 
7/16.8.1923 «περί σχεδίων πόλεων...». 

2. Το από 3.4.1929 π.δ. περί Γ.Ο.Κ. 

3. Την με υπ’ αριθμ. 75724/1151/1983 (Φ.Ε.Κ. 767/Β/83) 
κοινή απόφαση Υπουργών Προεδρίας και Χ.Ο.Π. περί 
Ν.Σ.Χ.Ο.Π. 

4. Τις διατάξεις του Οργανισμού Νομαρχιακής Αυτοδι¬ 
οίκησης Αθήνας-Πειραιά (Φ.Ε.Κ. 1787/Β/20.12.2005). 

5. Το ν. 3044/2002 (Φ.Ε.Κ. 197/Α/27.8.2002) «περί μετα¬ 
φοράς Σ.Δ. άρθρο 10 (άσκηση αρμοδιοτήτων πολεοδο- 
μικού σχεδιασμού). 

6. Την με υπ’ αριθμ. οικ. 952/31.1.2005 απόφαση Νομάρ¬ 
χη Πειραιά περί ανάθεσης αρμοδιοτήτων Διεύθυνση 
Πολεοδομίας και Περιβάλλοντος. 

7. Το π.δ. 6/17.10.1978 (Φ.Ε.Κ. 538/Δ/78) αρθρ. 9 παρ. 1. 

8. Το π.δ. 31.8.1989 (Φ.Ε.Κ. 539/Δ/89). 

9. Το με υπ’ αριθμ. ΤΥ-Δα/Φ040/οικ. 57267/5.12.2005 
έγγραφο της Γενικής Γραμματείας Αθλητισμού και το 
τοπογραφικό που το συνοδεύει. 

10. Την από 23.3.2006 γνωμοδότηση του Ν. Σ.Χ.Ο.Π. Νο¬ 
μαρχίας Πειραιά (αρ. πρακτ. Κ31/2006), αποφασίζουμε: 


Α. Την έγκριση των πιο κάτω όρων και περιορισμών 
δόμησης, σε γήπεδο που βρίσκεται στην περιοχή «Λί¬ 
μπονες - Αγ. Ειρήνη» του Δ. Αίγινας, για την ανέγερση 
μικτής αθλητικής εγκατάστασης μίνι γηπέδων ποδο¬ 
σφαίρου, όπως ειδικότερα φαίνεται στο υπο κλίμακα 
1:200 τοπογραφικό διάγραμμα των Δ. Κορμανιάτη αρχ. 
μηχ. και Αικ. Τασσοπούλου πολ. μηχ. με στοιχεία Α-Β- 
Γ-Δ-Ε-Ζ-Η-Θ-Ι-Α.: 

α. κάλυψη 8,70 % για την κατασκευή κτιριακών εγκα¬ 
ταστάσεων. 

β. Σ.Δ. 0,078 για την κατασκευή κτιριακών εγκατα¬ 
στάσεων. 

γ. μέγιστο ύψος κτιριακών εγκαταστάσεων 6,00 μ. 

δ. απόσταση κτιριακών εγκαταστάσεων από τα όρια 
7,00μ. και 

Β. την κατασκευή γηπέδων όπως φαίνονται στο πιο 
πάνω τοπογραφικό διάγραμμα. 

Από τις διατάξεις της παρούσης δεν προκύπτει δαπά¬ 
νη σε βάρος του προϋπολογισμού του Δήμου. 

Η απόφαση αυτή και το διάγραμμα που τη συνοδεύει, 
να δημοσιευθούν στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 31 Μαρτίου 2006 

Ο Νομάρχης 
ΓΙΑΝΝΗΣ ΜΙΧΑΣ 

